open-index/open-wikipedia-markdown huggingface dataset:
Arbejdstilsynet

**Arbejdstilsynet** (**AT**) er den danske myndigheten på arbeidsmiljøområdet.

Arbejdstilsynet er en etat under Beskæftigelsesministeriet og har hovedkontor i Landskronagade på Ydre Østerbro i København. Tilsynet med virksomhetene skjer via tre regionale tilsynssentra. Arbejdstilsynet har i alt ca. 750 medarbeidere i januar 2012.

Arbejdstilsynet er en statlig organisation som ut fra arbejdsmiljøloven og tilhørende forskrifter skal sikre at arbeide utføres sikkerhets- og helsemessig forsvarlig, samt at man minimerer forekomsten av fysiske og psykiske risikofaktorer i arbeidsmiljøet. Fysiske risikofaktorer er for eksempel tunge løft i arbeidsoppgaver eller ensidig repeterende arbeide. Psykiske risikofaktorer kan eksempelvis være mobbing eller manglende innflytelse eller social støtte på arbeidet.

Arbejdstilsynet fører tilsyn på alle danske arbeidsplasser hvor det vurderes nødvendig, enten uanmeldt på stikkprøvebasis eller etter direkte oppfordringer, og de har i mange tilfelle mulighet for å lukke en arbeidsplas som ikke lever opp til gjeldende krav, eller stoppe arbeidet inntil det kan utføres fullt forsvarlig.

## Eksterne lenker
*
Sverige under VM i svømmesport 2005

**[[Sverige]]** deltok under **[[VM i svømmesport 2005]]**  i Montréal i Canada mellom 16. og 31. juli 2005 og tok tre medaljer.

## Medaljevinnere

## Eksterne lenker
* World Swimming Championship Results - Resultater VM i svømming
Zambezi (sang)

**«Zambezi»** er en sørafrikansk sang som ble skrevet av Nico Carstens og Anton de Waal. Carstens hadde også originalinnspillingen som var en instrumental trekkspillmelodi. The Shadows ga ut en versjon i mai 1964 på albumet *Dance with the Shadows*.

## «Hestene på Øvrevoll» med Øystein Sunde

Øystein Sunde ga ut en kort coverversjon med tittelen «Hestene på Øvrevoll» høsten 1971 på musikkalbumet *[[Vise og lyrikkfestivalen i Haugesund 1971]]*; et album hvor flere artister deltar.

Sunde skrev selv den norske teksten som består av to setninger. Den han andler om en person som ser på hester på veddeløpsbanen Øvrevoll Galoppbane. Sunde fremførte sangen akkompagnert av sin akustiske gitar. Han spilte forøvrig en versjon av sangen i programmet *[[Øystein Sunde: Meget i sløyd|Øystein Sunde: Meget i Sløyd]]* som ble sendt 5. januar 2013 på NRK1. Opptaket ble gjort i NRK studio 2.

## Referanser
Sverige under VM i svømmesport 2007

**[[Sverige]]** deltok under **[[VM i svømmesport 2007]]**  i Melbourne i Australia mellom 17. og 1. april 2007 og tok tre medaljer.

## Medaljevinnere

## Svømming (ufullstendig)

;Menn

;Kvinner

## Referanser


## Eksterne lenker
* World Swimming Championship Results - Resultater VM i svømming
Jår’galæd’dji

**Jårgalæđđji Å/S** (på nordsamisk: *Jår'galæd'dji*), er et tidligere norsk bok- og musikkforlag som var lokalisert i Båteng i Tana kommune i Finnmark. Forlaget ble startet av Odd Ivar og Aage Solbakk, med utgivelser av musikk fra 1974 og bøker fra 1976, og ble regnet som det største samiske forlaget i sin tid. De fleste utgivelsene er på nord-, sør- og lulesamisk.

I tillegg til forlagsvirksomhet inngikk Jår'galæd'dji et samarbeid med Nordisk Video i Kirkenes og Norsk tekst i Oslo og dannet i 1986 Samivision, som sto for egenproduserte filmer og dubbing av norske og utenlandske filmer til samisk tale.

I september 1987 ga forlaget ut første nummer av Donald Duck & Co, eller «Vulle Vuojaš», på samisk. Tegneserien ble gitt ut i 33 nummer før det tok slutt i 1988 etter at økonomien gjorde det vanskelig å fortsette med utgivelser.

Jår'galæd'dji regnes som forløperen til stiftelsen ForfatternesForlag som ble etablert i 2002.

## Utgivelser (utvalg)
Et tilfeldig utvalg av forlagets om lag 120 utgivelser:

### Bøker
*1980: *Jurij Baranov - soahtefángan sámis* (roman) av Torleif Berg – en roman om andre verdenskrig og en krigsfange i Sápmi
*1981: *Mihkku* av Heaika Buljo – fortelling
*1983: *Tjuhppe låhkå klåhkav* – en bok om Tassen på lulesamisk.
*1986: *Anatomiia* av Egil Utsi – den første boka om anatomi utgitt på samisk
*1987: *Čuotnamat* – en samling av tekster skrevet av samiske forfattere
*1989: *Dávggǎs ja Násti* av Kirsti Paltto – fortelling på nordsamisk

### Musikk
*1977 og 1978 (LP-er): *Máze nieidat* volum 1 og 2 («Masijentene»)
*1978: *Luođit* (kassett) – joik ved Ailo Gaup
*1980: *Juoiga* (LP) – joik ved Mattis Hætta

## Referanser
Bertrand Moulinet

**Bertrand Moulinet** (født 6. januar 1987) er en fransk friidrettsutøver som konkurrerer i kappgang. Han representerte landet sitt under Sommer-OL 2012 i London, der han ble nummer 8 på 20 kilometer kappgang. 

## Referanser

## Eksterne lenker
* 
*
Cai Zelin

**Cai Zilin** (født 1991) er en kinesisk friidrettsutøver som konkurrerer i kappgang. Han representerte landet sitt under Sommer-OL 2012 i London, der han ble nummer 4 på 20 kilometer kappgang. 

Han tok sølv under Sommer-OL 2016.

I 2021 deltok for Kina i 20 km kappgang arrangert i Sapporo under Sommer-OL 2020 og kom på 26. plass med tiden 1.26,39.

## Referanser


## Eksterne lenker
*
Vladimir Kanajkin

**Vladimir Aleksejevitsj Kanajkin**, russisk Владимир Алексеевич Канайкин, (født 21. mars 1985) er en russisk friidrettsutøver som konkurrerer i kappgang. Han representerte landet sitt under Sommer-OL 2012 i London, der han ikke fullførte 20 kilometer kappgang.

## Referanser


## Eksterne lenker
*
The Riddle Song

**«The Riddle Song»** (eller «I Gave My Love a Cherry») er en engelsk folkevise fra 15. århundre.

Björn Ulvaeus skrev en svensk tekst som fikk tittelen «Körsbär utan kärnor» (en person ved navn Axon er også kreditert). Ulvaeus' gruppe  Hootenanny Singers ga ut sin versjon i 1965 på EP'n *Hootenanny Singers*.

## «Körsbär utan kärnor» med Hi-Five

Den norske gruppen Hi-Five ga ut sin versjon som A-side singel på senhøsten 1967. Singlen solgte mindre enn forgjengeren *[[Nånstans grönt]]*. På denne innspillingen deltok:

*Ove Rohde: vokal
*Britt Johannesen: vokal
*Ulf Hestnæs: akustisk gitar, harmonivokal
*Øystein Sunde: akustisk gitar solo
*Jo Egil Skjerven: bass

## «The Riddle Song» – innspillinger

## Referanser
Anders Thorsen Syrtveit

**Anders Thorsen Syrtveit** (1778–1857), også kjent som **Anders Thorson Syrtveit** og **Anders Thorsen Solberg**, var en norsk byggmester som gikk under navnet «Anders kyrkjebyggjar».

Han er særlig kjent for å ha oppført en rekke kirkebygg i Setesdal/Agder samt ett i Telemark:
* Årdal kirke i Bygland (1828)
* Hægeland kirke (1830)
* Evje kirke (1833; revet 1890)
* Iveland kirke (1837)
* Bygland kirke (1838)
* Hylestad kirke (1839)
* Moland kirke i Fyresdal (1843)
* Valle kirke i Setesdal (1844)
* Sandnes kirke i Bygland (1844)
Utover disse skal én kirke ha gått med i brann.

Syrtveit bygget fire åttekantkirker og fem korskirker. Han er oppført som både arkitekt og byggmester for flere kirker. Grensene mellom disse yrkene var uklare fordi de gamle byggmestrene «bygget etter eget hode». Hægeland kirke skal være oppført etter modell av Hornnes kirke, mens flere av kirkene skal være oppført etter typetegninger av H.D.F. Linstow.


Årdal kirke.jpg|Årdal kirke i Bygland
Haegeland kirke2.jpg|Hægeland kirke
Evje, Christiansand - no-nb digimanus 60654 (cropped).jpg|Evje kirke (revet 1890)
Iveland kirke.jpg|Iveland kirke
Bygland kyrkje rk 83977 IMG 7484.JPG|Bygland kirke
Hylestad kyrkje 2.jpg|Hylestad kirke
Moland kyrkje (cropped).JPG|Moland kirke i Fyresdal
Valle kyrkje IMG 7344 rk 85750.JPG|Valle kirke
Bygland Sandnes kyrkje crop.JPG|Sandnes kirke på Åraksbø i Bygland


## Referanser




## Litteratur
* 

## Eksterne lenker
* Setesdalswiki om Anders Torson Syrtveit
Álvaro Martín

**Álvaro Martín** (født 1994) er en spansk friidrettsutøver som konkurrerer i kappgang. Han representerte landet sitt under Sommer-OL 2012 i London, der han ikke fullførte 20 kilometer kappgang. Han ble verdensmester på både 20 km kappgang og 35 km  kappgang i VM i friidrett 2023 i Budapest.

I 2021 deltok han for Spania i 20 km kappgang under Sommer-OL 2020, et løp som ble arrangert i Sapporo, der han kom på 4. plass med tiden 1.21,46.

## Referanser


## Eksterne lenker
*
Báhko

**Báhko**, tidligere skrevet **Bágo**, er et forlag lokalisert i Árran på Drag i Tysfjord som gir ut lulesamiskrelatert litteratur, triviallitteratur og undervisningsmateriell på lulesamisk språk.

## Referanser
Stoney Creek (instrumental)

**«Stoney Creek»** er en tradisjonell amerikansk instrumental i bluegrass stil. Den har blant annet blitt utgitt i 1963 med The Stanley Brothers på albumet *America's Finest 5-String Banjo Hootenanny*.

## «Steinbekken» med Christiania Fusel & Blaagress

Christiania Fusel & Blaagress ga ut en norsk coverversjon med tittelen «Steinbekken» den  20. november 1972 på musikkalbumet *[[Som varmt hvetebrød i tørt gress]]*. Albumet ble relansert på CD i april 1993 På innspillingen deltok følgende musikere::

*Øystein Sunde: akustisk gitar, mandolin, steel gitar, elektrisk gitar
*Anne Elisenberg: banjo
*Einar Mjølsnes: fele
*Johnny Sareussen: bass
*Espen Rud: trommer

## Referanser
St. Halvards plass (Oslo)

**St. Halvards plass** (Oslo kommune bruker i tillegg skriveformen *St. Hallvards plass*) er en liten plass mellom Minneparken og Oslo gate i Gamlebyen i Oslo.
 
Plassen ble anlagt i 1867, er trekantet og langs plassen ligger to leiegårder, hvorav en fra slutten av 1800-tallet. Den andre er tegnet av senere byarkitekt Harald Aars i sen jugendstil, og ble oppført i 1911–12. Ved plassen finnes et serveringssted.

Rett ved plassen ligger St. Halvards plass holdeplass for trikk i retning sentrum, og på andre siden av gaten i retning Ljabru.

## Referanser


## Litteratur
* 

## Eksterne lenker
* 
*
Léglise

**Léglise** er en kommune i provinsen Luxembourg i Belgia. Kommunen består av fem delkommuner: Léglise, Assenois, Ébly, Mellier og Witry.

## Referanser


## Eksterne lenker
* 
* Byer og kommuner i Belgia
Better Times a-Comin’

**«Better Times a-Comin'»** er en amerikansk sang som ble skrevet av Cal Veale. Den har blant annet blitt innspilt med Ray Godfrey som ga den ut på singel i 1962. Jim & Jesse and the Virginia Boys ga ut sin versjon i 1965 på albumet *Y'all Come! Bluegrass Humor with Jim & Jesse and the Virginia Boys*.

Teksten handler om en gårdbruker som har nådd et bånnpunkt i sin tilværelse. Men vedkommende tar fram banjoen sin og håper tidene skal forandre seg i positiv retning.

## «Det kjem nok betre tider» med Christiania Fusel & Blaagress

Christiania Fusel & Blaagress ga ut en norsk coverversjon med tittelen «Det kjem nok betre tider» på singel høsten 1968. Gruppens medlem, Øystein Sunde, skrev den norske teksten (kreditert sammen med Skau). Teksten har samme tema som originalen.

Fredrik Wibe synger første og tredje vers, mens Øystein Sunde tar seg av andre vers.

## Musikere og instrumenter <small>(«Det kjem nok betre tider»)</small>

*Fredrik Wibe: vokal (1. & 3. vers), kontrabass
*Øystein Sunde: vokal (2. vers), akustisk gitar
*Kari Svendsen: banjo, kor
*Anne Elisenberg: fele, kor
*Gerd Gudding: fele, kor
*Kåre Schanche: gitar, kor

## Referanser
Take This Hammer

**«Take This Hammer»** (eller «Nine Pound Hammer») er en folkevise fra USA. Teksten handler om en mann som eier en feisel som kan brukes og misbrukes. Hartvig Kirans norske oversettelse er gjengitt i boka *[[Tom Duley og andre viser]]* (1962).

## «Take This Hammer»/«Nine Pound Hammer» – innspillinger

## «Å, min feisel» med Christiania Fusel & Blaagress

Christiania Fusel & Blaagress ga ut en norsk coverversjon med tittelen «Å, min feisel»
den 20. november 1972 på musikkalbumet *[[Som varmt hvetebrød i tørt gress]]*. Albumet ble relansert på CD i april 1993

På denne innspillingen deltok
*Fredrik Wibe: vokal, kontrabass
*Øystein Sunde: dobro, elektrisk gitar, kor
*Wiggo Elisenberg: akustisk gitar, kor
*Espen Rud: trommer

## Referanser
Herbeumont

**Herbeumont** er en kommune i provinsen Luxembourg i Belgia. Kommunen består av tre delkommuner: Herbeumont, Saint-Médard og Straimont. Elva Semois og ei av dens sideelver Vierre renner gjennom kommunen.

## Referanser


## Eksterne lenker
*
Dear Old Dixie (instrumental)

**«Dear Old Dixie»** er en rask amerikansk instrumental i bluegrass stil som ble skrevet og fremført av Lester Flatt og Earl Scruggs. Deres innspilling ble utgitt på albumet *Foggy Mountain Jamboree* i 1957. Béla Fleck ga ut en coverversjon i 1979 på albumet *Crossing the Tracks*, og Butch Robins ga også ut en coverversjon i 1980 på albumet *The Fifth Child* (Rounder Records 030).

## «Rauma-banen» med Christiania Fusel & Blaagress

Christiania Fusel & Blaagress (heretter forkortet CF&B) ga ut en norsk coverversjon med tittelen «Rauma-banen» den 20. november 1972 på deres musikkalbum *[[Som varmt hvetebrød i tørt gress]].*  Albumet ble relansert på CD i april 1993 I 1985 ble «Rauma-banen» inkludert i samlingen *[[Øystein Sunde i boks]]*.

CF&B' versjon starter sakte og øker i etter hvert i tempo i likhet med et tog som er i ferd med å forlate perrongen. Etter hvert starter de opp med ytringer som er inspirert av en togtur de foretok til Molde. På denne studioversjonen deltok:

*Øystein Sunde: prat, akustisk gitar, steel gitar, dobro, elektrisk gitar
*Anne Elisenberg: prat, banjo
*Wiggo Elisenberg: prat, akustisk gitar
*Fredrik Wibe: prat, kontrabass
*Einar Mjølsnes: fele
*Espen Rud: trommer

CF&B har spilt «Rauma-banen» i tre NRK-programmer:
**Landhandelen* (sendt 1. juni 1975). Gruppen besto da av Anne Elisenberg (banjo), Fredrik Wibe (kontrabass), Wiggo Elisenberg (gitar), Einar Mjølsnes (fele) og Øystein Sunde (dobro).
**Ta plass! NSB fyller 125 år* (sendt 1. september 1979). Besetning: Fredrik Wibe (kontrabass), Kari Svendsen (banjo), Anne Elisenberg (banjo), Øystein Sunde (elektrisk gitar), Gerd Gudding (fele), Wiggo Elisenberg (akustisk gitar) og Kåre Schanche (akustisk gitar).
**[[Da Capo!]]* (sendt 30. mars 1993). Her var besetningen: Fredrik Wibe (kontrabass), Wiggo Elisenberg (akustisk gitar), Øystein Sunde (banjo), Anne Elisenberg (banjo), Kari Svendsen (banjo), Gerd Gudding (fele), Einar Mjølsnes (fele) og Kåre Schanche (akustisk gitar).

På Youtube finnes et konsertopptak fra 24. september 2008 hvor de spiller på Josefine Vertshus i Oslo i forbindelse med gruppens 40-årsjubileum. Besetning: Fredrik Wibe (kontrabass), Kari Svendsen (banjo), Øystein Sunde (mandolin), Gerd Gudding (fele) og Kåre Schanche (akustisk gitar).

Kari Svendsen har fremført den i tre NRK programmer:
**Stevne på Stovner* (sendt 13. mars 1982).
**1. klasse* (sendt 6. september 1992). Her ble den fremført vekselvis med «Nede på stasjonen».
**Gundersen og Grønlund A/S* (sendt 4. desember 1992). Her deltok Gerd Gudding på fele.

På Youtube finnes et klipp hvor Svendsen spiller «Rauma-banen» sammen med Ila Auto..

## Referanser
Sverige under VM i svømmesport 2009

**[[Sverige]]** deltok under **[[VM i svømmesport 2009]]**  i Roma i Italia mellom 17. juli og 2. august 2009 og tok to medaljer.

## Medaljevinnere

## Svømming (ufullstendig)

;Menn

;Kvinner

## Referanser


## Eksterne lenker
* World Swimming Championship Results - Resultater VM i svømming
Sukkertoppen minnepark

**Sukkertoppen minnepark** er et lite grøntområde nord for Carl Berners plass i Oslo. Under den andre verdenskrigen ble en av de sentrale flyktningerutene til Sverige organisert fra dette stedet, og området ble i årene 2012–2013 opparbeidet som park med monumenter som hedrer de som sto bak denne flyktningeruta.

## Bakgrunn
Flyktningeruta startet relativt tilfeldig, på gartneriet til Rolf A. Syversen i Sukkertoppveien. Det lå rett øst for kollen, der Hekkveien går i dag. Fire jødiske menn kom høsten 1942 løpende inn på gartneriet og spurte om hjelp. Denne høsten ble de norske jødene arrestert, og store deler av Milorg i Oslo og omegn ble rullet opp. Mange måtte reddes ut av landet. Sammen med politimannen Alf Tollef Pettersen, hans kone Gerd og bakmannen Reidar Larsen klarte de fire, med mange gode medhjelpere, i et par hektiske vintermåneder i 1942**–**1943 å få rundt 1000 nordmenn transportert i sikkerhet til Sverige. Virksomheten ble organisert under dekknavnet «Carl Fredriksens Transport». I 1943 avslørte tyskerne virksomheten. Alf og Gerd Pettersen samt Reidar Larsen klarte å flykte til Sverige. Syversen selv ble tatt. Han ble skutt på Trandum året etter.

## «Dette er et fint sted»
Initiativet til minneparken ble tatt av kunstneren Victor Lind. Han hadde lenge arbeidet med krigshistorien da han i 2008 besøkte stedet – og oppdaget at intet minnet om denne dramatiske redningsbragden. Lind arbeidet fram parkplanene i samarbeid med arkitektkontoret Snøhetta og kurator Per Bjarne Boym. Den 27.&nbsp;oktober 2012 sto ordfører Fabian Stang for åpningen av første byggetrinn. Lind og Snøhetta ga minneparken navnet «Dette er et fint sted». Det finnes også et eget nettsted som forteller historien om flyktningetransportene og noen av skjebnene som knytter seg til dem.

Det vesle parkområdet ligger noe bortgjemt i en skrent på en lite kolle, men er tilgjengelig både fra Hekkveien og via en gangvei fra Hasleveien. På toppen av parken er det plassert en steinstjerne med historien om flyktningeinnsatsen. Adressen er Hekkveien 8. 

## Referanser


## Litteratur
**Et fint sted*, Arkitektur N, 7/14, side 62–65

## Eksterne lenker

* Nettstedet fintsted.no er forteller i tekst og bilder om flyktningtransportene som ble gjennomført med Syversens gartneri som utgangspunkt, og om menneskene som ble berørt av dette motstandsarbeidet.
* KOROs nettsider om minneparken

* Om åpningen av første byggetrinn på Rodeløkka vels nettsted
Sverige under VM i svømmesport 2011

**[[Sverige]]** deltok under **[[VM i svømmesport 2011]]**  i Shanghai i Kina mellom 16. og 31. juli 2011 og tok to medaljer.

## Medaljevinnere

## Eksterne lenker
* World Swimming Championship Results - Resultater VM i svømming
Sleepy-Eyed John

**«Sleepy-Eyed John»** er en amerikansk sang som ble skrevet av Tex Atchison. I 1950 var han med i gruppa Ole Rasmussen and the Nebraska Cornhuskers som ga ut blant annet «Sleepy-eyed John». Johnny Horton ga ut sin versjon på singel i 1961.

Teksten handler om en bygdeoriginal som har et trebein. Vedkommende blir oppfordret til å knytte sine skolisser og dra sin vei.

## «Trebein-Lars» med Christiania Fusel & Blaagress

Christiania Fusel & Blaagress (heretter forkortet CF&B) ga ut en norsk coverversjon den 20. november 1972 på musikkalbumet *[[Som varmt hvetebrød i tørt gress]]*. Albumet ble relansert på CD i april 1993 Gruppens medlem, Øystein Sunde skrev den norske teksten som nærmest er direkte oversatt. På innspillingen deltok følgende musikere::

*Øystein Sunde: vokal, akustisk gitar, akustisk gitar solo
*Anne Elisenberg: banjo, kor
*Wiggo Elisenberg: kor
*Fredrik Wibe: kontrabass, kor
*Einar Mjølsnes: fele

«Trebein-Lars» ble fremført av CF&B mot slutten av en country medley i NRK-programmet *Landhandelen* (sendt 1. juni 1975). Samme besetning som på studioversjonen deltok.

## Referanser
GP Ouest-France 2013

**GP Ouest-France 2013** var den 77. utgaven av GP Ouest-France og ble arrangert 1. september 2013. Løypa strakte seg over 243 km med start og mål i Plouay. Det var det 25. arrangementet på UCI WorldTour 2013. Rittet ble vunnet av Filippo Pozzato etter at han vant massespurten. 

## Lag
I tillegg til de 19 WorldTourlagene fikk 5 UCI ProContinental-lag delta:

## Resultater

## Eksterne lenker
*
Lago di Nemi

**Lago di Nemi**, eller **Nemisjøen** (latin *Nemorensis Lacus*), er en liten kratersjø i Lazio i Italia, om lag 30 km sør for Roma.  Den har et areal på 1,67&nbsp;km² og er 33 meter på det dypeste, og noe mindre enn nabosjøen i nord, Lago di Albano.  Tettstedene Genzano og Nemi er kommunesentre for Genzano og Nemi og ligger ved sjøen. 

Sjøen er kanskje mest kjent for de to Nemiskipene som ble avdekket i 1932 etter at man tappet den for vann.  Man antar at det var Caligula (12–41) som brukte de som lystskip, men hans forgjenger, keiser Tiberius (42 f.Kr.–37 e.Kr.) seilte også på Nemisjøen for å kjøle seg i varmen.   Skipene ble plassert i et nybygg ved sjøens bredd, men brent av tyskerne under retretten fra Albanerfjellene i 1944.  

Ovenfor innsjøen står det en treklynge vidd til Diana som var skogens og jaktens gudinne. Fra helligdommen renner det en bekk ned til sjøen som også har vært kalt *Speculum Dianae*, altså «Dianas speil» for sin stille overflate.  Restene av et Dianatempel står også i skråningene ved Nemi.  Den engelske sosialantropologen James Frazer (1854–1942) omtaler kulten i sin bok *Den gylne grein* fra 1890.  

Det var her i området at Henrik Ibsen på 1860-tallet fikk inspirasjon til Keiser og Galileer (utgitt 1873).
Stedet er også åsted for barneboken *Skyggene fra Månen* av norske Jon Bing (1944–2014).

Deler av slåssespillet *[[Assassin's Creed: Brotherhood]]* foregår ved Nemisjøen.

## Referanser


## Eksterne lenker
*
Mama Don’t Allow

**«Mama Don't Allow»** eller «Mama Don't Allow No Music» er en tradisjonell sang fra USA som var sentral i tegnefilmen *The Kids in the Shoe* fra 1935.

Teksten handler om en mor som ikke setter pris på musikk innenfor husets fire vegger; men dette bryr ikke hennes barn seg noe om.

Johnny Cash fremførte sangen 17. februar 1971 på *Johnny Cash Show* sammen med sin kone June Carter og mange andre gjesteartister. Dudley Moore fremførte den i Muppet Show i 1979.

I 1975 ble den utgitt med Steve Goodman på albumet *Jessie's Jig and Other Favorites* (Asylum Records 7ES 1037) og Doc Watson på albumet *Memories* (Unitied Artists Record UA-LA423-H2).

## «Mamma vi'kke ha» med Christiania Fusel & Blaagress

Christiania Fusel & Blaagress har gitt ut en norsk coverversjon med tittelen «Mamma vi'kke ha», hvor Terje Mosnes sto for oversettelsen. Teksten var nokså direkte oversatt. En studioversjon ble utgitt som B-side på singelen *[[Det kjem nok betre tider]]* på høsten 1968.

Samme gruppe ga ut en konsertversjon 20. november 1972 på musikkalbumet *[[Som varmt hvetebrød i tørt gress]]*. Albumet ble relansert på CD i april 1993. Sistnevnte versjon ble tatt opp 31. mars 1968 på Viseklubben Dolphins i Oslo av Svein Paulsen. Morten Nilsen var konferansier og introduserer musikerne, mens Kåre Schanche introduserte sangen. Ellers er følgende musikere med på både studio og konsertopptak:

*Øystein Sunde: vokal, akustisk gitar
*Kari Svendsen: vokal, banjo
*Anne Elisenberg: vokal, fele
*Gerd Gudding: vokal, fele
*Fredrik Wibe: vokal, kontrabass
*Kåre Schanche: vokal, akustisk gitar

Noter, tekst og akkorder er med i Lillebjørn Nilsens visebok *31 viser* (1969). Lillebjørn Nilsen tar trolig feil i å tilskrive Øystein Sunde, og ikke Terje Mosnes, oversettelsen til norsk.

På YouTube finnes et konsertopptak fra 24. september 2008 hvor de spiller på Josefine Vertshus i Oslo i forbindelse med gruppens 40-årsjubileum. De overnevnte musikere uten Elisenberg deltok.

## Referanser
Kanslergata (Oslo)

**Kanslergata** (10A-10C) er en gate i Gamlebyen i bydel Gamle Oslo. Den følger det gamle gateløpet frem til Clemenskirken og het tidligere Clemensallmenningen.

Gaten går fra Saxegaardsgata ved Erik Schias plass og Geitabru nordvestover ett kvartal som bilgate, med to leiegårder på nordsiden og grøntområdet med Clemenskirken på sydsiden. Deretter svinger gaten nordøstover og fortsetter som gangsti til Bispegata. Før byggingen av Loengbrua var gaten bilgate helt til Bispegata.

I 1874 ble gaten oppkalt etter middelalderens kansler, et høyt embete som hørte sammen med stillingen som prost i Mariakirken. 

## Referanser


## Litteratur
* 

## Eksterne lenker
*
Humlens flukt

**«Humlens flukt»** (russisk: Полёт шмеля) er et musikkstykke komponert av Nikolaj Rimskij-Korsakov i 1899–1900 som et orkestermellomspill i operaen *[[Eventyret om tsar Saltan]]*. Stykket markerer avslutningen på tredje akt, første scene, der den magiske svanen forvandler prins Gvidon Saltanovitsj (tsarens sønn) om til et insekt, så han kan fly avgårde for å besøke faren sin (som ikke vet at han er i live).

Den engelske tittelen er «Flight of the Bumblebee». Stykket ble første gang fremført i Solodovnikov-teatret i Moskva i november 1900. Dirigent var Mikhail Ippolitov-Ivanov.

## I populærkulturen
* I Charlie Chaplin-filmen *[[Gullfeber]]* fra 1925 dukker stykket opp når Landstrykeren prøver å rømme fra den fallende bygningen.
* Extreme-gitarist Nuno Bettencourt spilte en versjon som heter «Flight of the Wounded Bumblebee» med forskjellige hastigheter, noter og formidable variasjoner av stykket.
* Storbandtrompetist Harry James fremførte en versjon av stykket i 1941.
* «Humlens flukt» ble inkludert sammen med andre komposisjoner av Rimskij-Korsakov i den fiktive biografiske filmen *Scheherazade* fra 1947.
* En piano-basert versjon av bandet B. Bumble & the Stingers nådde en 21. plass på Billboard Hot 100 i 1961.
* I 1970 spilte den franske komponisten Jean-Jaques Perrey inn en versjon på albumet hans *Moog Indigo*.
* Manowar-bassist Joey DeMaio spilte inn en versjon som heter «Sting of the Bumblebee» utelukkende på bassgitar.
* The Great Kat spilte inn en thrash metal-versjon på albumet hennes *Beethoven on Speed*, utgitt i 1990.
* Trans-Siberian Orchestra inkluderte stykket i sangen «A Last Illusion» på albumet deres *Beethoven’s Last Night*.
* Musikken kan høres i filmen *Drumline* når A&Ts bandleder vil imponere et band fra et konkurrerende universitet.
* Bob Dylan skrev og spilte inn en sang som heter «It’s the Flight of the Bumblebee» med The Band i forbindelse med *[[The Bootleg Series Vol. 11: The Basement Tapes Complete|Basement Tapes]]*.
* Øystein Sunde spilte inn en coverversjon som ble utgitt i mars 1984 på hans åttende studioalbum *[[I Husbukkens tegn]]*. Den ble også inkludert på samlealbumet *[[Øystein Sunde i boks]]*, utgitt i 1985. Sunde fremførte «Humlens flukt» i programmet *[[Kanal 1 (TV-program 1984–86)|Kanal 1]]* (sendt 16. november 1984 på NRK).

## Referanser
Riksväg 69

**Riksväg 69** i Sverige går mellom Rättvik og Fagersta.

## Knutepunkter

;Rättvik kommune
* Rättvik
;Falu kommune
*   Falun, felles trasé til Lönnemossa og til Hökviken
* Hökviken
*  Lönnemossa
;Säter kommune
* Dalälven
;Hedemora kommune
*  Tviksta, felles trasé til Brunna
*  Hedemora
*  Brunna

;Norberg kommune
* Röbergsfältet, felles trasé til Fagersta
*  Norberg
;Fagersta kommune
*   Fagersta
Smørstein jernbanetunnel

**Smørstein tunnel** er en 255 m lang jernbanetunnel langs en nedlagt strekning av Vestfoldbanen ved Smørstein i Holmestrand kommune. Tunnelen ledet jernbanen under fylkesvei 313. Smørstein tunnel åpnet 25. mai 1921, etter at et jordskred hadde tatt deler av banen i 1918. Tunnelen ble tatt ut av bruk i oktober 2016. Om lag en måned senere ble den strekningen mellom Holm og Nykirke erstattet av den nye Holmestrandsporten tunnel sammen med nye Holmestrand stasjon.

Den er i dag brukt som gang og sykkelvei.

## Referanser
Rødøreamadin

**Rødøreamadin** er en fugl i gruppen *[[Erythrura]]* i familien astrilder. Den er endemisk til øya Mindanao i Filippinene.

## Referanser


## Eksterne lenker
* 
* 
* 
* Birdlife Species Factsheet: ''Erythrura coloria''. Hentet ut 1. september 2013.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The Clements checklist of birds of the world: Version 6.8.''. Hentet ut 1. september 2013.
Yuki Yamazaki

**Yuki Yamazaki** (født 16. januar 1984) er en japansk friidrettsutøver som konkurrerer i kappgang. Han representerte landet sitt under Sommer-OL 2012 i London, der han ikke fullførte 50 kilometer kappgang. 

## Referanser


## Eksterne lenker
*
Riksväg 68

**Riksväg 68** i Sverige går mellom Gävle og Lindesberg.

## Knutepunkter

;Gävle kommune
*    Gustavs bro, E16 felles trasé til Storvik, Rv56 felles trasé til Mackmyra
*  Gävle Johanneslöt
*  Mackmyra
;Sandviken kommune
* Östanå
*  Sandviken
*   Åsen
*  Storvik
;Hofors kommune

;Avesta kommune
* Nordanö, felles trasé til Avesta
*  Avesta
* Dalälven

;Norberg kommune
* Röbergsfältet, felles trasé til Fagersta
* Norberg
;Fagersta kommune
*  Fagersta, felles trasé til Oti 
*  Oti
;Skinnskatteberg kommune
* Dammsjön

;Lindesberg kommune
* Lindesberg
Øvre Buskerud og Hadeland Arbeideridrettskrets

**Øvre Buskerud og Hadeland Arbeideridrettskrets** (stiftet 28. november 1937) var en av flere idrettskretser under Arbeidernes Idrettsforbund.

*Øvre Buskerud Arbeideridrettskrets* ble skilt ut fra Buskerud Arbeideridrettskrets
28. november 1937. 1. januar 1939 ble fire kommuner overført fra Opland Arbeideridrettskrets, og kretsen endret navn til *Øvre Buskerud og Hadeland Arbeideridrettskrets*.

Kretsens formenn:
* Egil Halvorsen (1938)
* Jacob Hansen, Hønefoss (1939)

## Idrettslag
Medlemmene i Øvre Buskerud og Hadeland Arbeideridrettskrets i 1939 var:

## Referanser
Ole Ernst

**Ole Ernst Pedersen** (1940–2013) var en dansk skuespiller.

Ole Ernst var i mange år tilknyttet Det Kongelige Teater, og medvirket i flere filmer. Han mottok bodilpriser for beste mannlige hovedrolle, og var dessuten kjent som politiassistent Holm i de danske Olsen-banden-filmene.

## Filmografi (utvalg)
Kilde:

### Spillefilmer
* 1967*: [[Min søsters børn på bryllupsrejse]]* – Mann fra Scan Carvan
* 1967: *[[Nyhavns glade gutter]]* – Sjømann
* 1974: *[[Olsen-Bandens sidste bedrifter]]* – Holm
* 1975: *[[Per (film)|Per]]* – Per
* 1975: *[[Olsen-banden på sporet]]* – Holm
* 1976: *[[Olsen-banden ser rødt]]* – Holm
* 1977: *[[Terror (film)|Terror]]* – Brask
* 1977: *[[Hærverk (film)|Hærverk]]* – Ole Jastrau
* 1978: *[[Lille spejl]]* – Tom, kjøpmann
* 1978: *[[Olsen-banden går i krig]]* – Holm
* 1979: *[[Olsen-banden overgiver sig aldrig]]* – Holm
* 1981: *[[Slingrevalsen]]* – Søren 
* 1983: *[[Der er et yndigt land (film fra 1983)|Der er et yndigt land]]* – Knud Jensen
* 1984: *[[Min farmors hus]]* – Møller
* 1985: *[[De flyvende djævle]]* – Festdeltaker
* 1998: *[[Olsenbandens siste stikk]]* – Holm
* 2003: *[[Rembrandtkuppet]]* – Frank
* 2009: *[[Krokodillerne]]* – Gerts far

### TV-serier
* 1976: *[[Huset på Christianshavn]]* – Bos Venn
* 1988–1989: *[[Station 13]]* – Erik Therkildsen
* 1992: *[[Gøngehøvdingen (TV-serie)|Gøngehøvdingen]]* – Asmus smed
* 1996–1997: *[[Bryggeren]]* – Jernstøber Lunde
* 2000-04: *[[Mordkommisjonen]]* – Lynge

### Dansk stemme i tegnefilmer
* 1977: *[[Peter og dragen]]* – Willie Gogan
* 1991: *[[Bernard og Bianca i Australia]]* – McLeach
* 1998: *[[Jungelboken: Mowglis historie]]* – Baloo
* 2002: *[[Sjørøverplaneten]]* – Billy Bones
* 2005: *[[Madagaskar (film)|Madagaskar]]* – Maurice
* 2006: *[[Biler (film)|Biler]]* – Doc Hudson

## Referanser


## Eksterne lenker
*
Zyzzyx Road

***Zyzzyx Road*** er en amerikansk thriller fra 2006 skrevet og regissert av John Penney. Skuespillere er blant annet Leo Grillo, Katherine Heigl og Tom Sizemore og filmen finner sted ved en plass langs den fiksjonelle veien «Zyzzyx Road» (inspirert av den ekte veien ved Zzyzx i California). Filmen har blitt litt kjent fordi den er ansett å være den lavest innbringende filmen i historien med en bruttoinntjening på hele $30.

## Handling
Grant er en middelaldrene revisor med et skakkjørt ekteskap og en datter han elsker høyt. Han reiser til Las Vegas for å betjene sine kontoer og møter her den unge og forførende Marissa. De innleder en affære som brått ender når Marissas ekskjæreste, Joey, dukker opp. Joey liker dårlig det som møter ham, og forsøker å drepe dem begge, men Grant får overtaket og dreper til slutt Joey. Grant og Marissa må så kjøre Joeys lik til Zyzzyx Road for å begrave det i ørkenen langs veien. Morgenen etter har liket forsvunnet, og noe mystisk forsøker å drepe dem. Etter hvert møter Grant Joey ved en gruveinngang i nærheten, og der forteller han den gamle revisoren at Marissa har en skjult hemmelighet og ikke er den han tror hun er, og her får filmen en uventet tvist.

## Medvirkende
*Leo Grillo som Grant
*Katherine Heigl som Marissa
*Tom Sizemore som Joey
*Yorlin Madera som Truck Driver Joe
*Meguire Grillo som Natalie

## Referanser


## Eksterne lenker
* 
*
Siste båt er gått

***Siste båt er gått*** (engelsk: *We Couldn't Leave Dinah*) er en barnebok fra   av den britiske forfatteren Mary Treadgold. Boka ble tildelt Carnegie Medal in Literature da den utkom. Den skildrer krigsutbruddet i 1940 sett med en hesteglad families øyne.

Familien Templeton bor på den fiktive øya Clerinel i Den engelske kanal, og forbereder seg på en mulig tysk invasjon av øya, etterhvert som ryktene brer seg om at de andre Kanaløyene er okkupert. Når øya blir okkupert blir barna Caroline og Mick (henholdsvis 13 og 14 år) først etterlatt i tumultene. Før de blir evakuert rekker de å oppleve både engelske undergrunnsgrupper og vennskap med den tyske generalens barnebarn Nannerl (8 år) som lover å passe på Carolines hest Dinah.

I USA ble boka utgitt med tittelen *Left Till Called For*. Boka utkom på norsk i 1947, oversatt av Jo Tenfjord. Barnas historie følges senere i *The Polly Harris* (1949).

## Referanser
Tracopa

**Tracopa** er et costaricansk busselskap. Det har hovedkontor i La Uruca i San José. Navnet Tracopa er et akronym av «*Tra*nsporte *Co*sta Rica *Pa*namá».

Tracopa driver ruter fra San José og San Isidro del General til destinasjoner sør i Costa Rica samt til grensebyen Paso Canoas og David i Panama.

## Eksterne lenker
*
Trefargeamadin

**Trefargeamadin** er en fugl i gruppen *[[Erythrura]]* i familien astrilder. Den forekommerer i det nordøstlige Australia, Indonesia, Mikronesiaføderasjonen, Ny-Caledonia, Palau, Papua Ny-Guinea, Salomonøyene & Vanuatu

## Underarter
Det er beskrevet elleve underarter av trefargeamadin:
* *Erythrura trichroa sanfordi* (Stresemann, 1931)
* *Erythrura trichroa modesta* (Wallace, 1862)
* *Erythrura trichroa pinaiae* (Stresemann, 1914)
* *Erythrura trichroa sigillifera* (De Vis, 1897)
* *Erythrura trichroa macgillivrayi* (Mathews, 1914)
* *Erythrura trichroa eichhorni* (E. Hartert, 1924)
* *Erythrura trichroa pelewensis* (Sr. N. Kuroda, 1922)
* *Erythrura trichroa clara* (Taka-Tsukasa & Yamashina, 1931)
* *Erythrura trichroa trichroa* (Kittlitz, 1835)
* *Erythrura trichroa woodfordi* (E. Hartert, 1900)
* *Erythrura trichroa cyanofrons* (E. L. Layard, 1978)

## Referanser


## Eksterne lenker
* 
* 
* 
* Birdlife Species Factsheet: ''Erythrura trichroa''. Hentet ut 2. september 2013.
Länsväg 302

**Länsväg 302** går mellom Medskog og Kungsgården. Veiens lengde er 23&nbsp;km.

## Knutepunkter

;Ockelbo kommune
* fra Medskog til  Sibo og mot  Sandviken
;Sandviken kommune
*  Kungsgården

## Referanser
Teemu Pukki

**Teemu Eino Antero Pukki** (født 29. mars 1990) er en finsk fotballspiller som spiller for den amerikanske klubben .

Han har tidligere spilt for den tyske Bundesligaklubben Schalke 04. Han har også flere kamper for det finske landslaget.

Han tegnet en fireårsavtale med Celtic fra Schalke med en ukjent overgangssum 31. august 2013. 1. juli 2018 skiftet han til Norwich.

## Trofeer
* Spansk juniorcupmester med Sevilla FC 2008
* Finsk seriemester med HJK 2010, 2011
* Finsk cupmester med HJK 2011

## Landslagsspill
Pukki debuterte på landslaget 4. februar 2009, hvor han kom inn som innbytter i en privatlandskamp mot .  

Han ble tatt ut i s EM-tropp til EM i fotball 2021.

## Referanser


## Eksterne lenker
* 
* 
* 
*
Bronsemannikin

**Bronsemannikin** er en fugl i gruppen *[[Spermestes]]* i familien astrilder. Den forekommer i Angola, Benin, Botswana, Burkina Faso, Burundi, Den demokratiske republikken Kongo, Den sentralafrikanske republikk, Ekvatorial-Guinea, Elfenbenskysten, Etiopia, Gabon, Gambia, Ghana, Guinea, Guinea-Bissau,  Kamerun, Kenya, Komorene, Liberia, Malawi, Mali, Mosambik, Namibia, Niger, Nigeria, Republikken Kongo, Rwanda, São Tomé og Príncipe, Senegal, Sierra Leone, Sør-Afrika, Sudan, Swaziland, Tanzania, Togo, Tsjad, Uganda, Zambia og Zimbabwe.

## Underarter
Det er beskrevet to underarter av bronsemannikin:
* *Spermestes cucullatus cucullatus* (Swainson, 1837)
* *Spermestes cucullatus scutatus* (Heuglin, 1863)

## Referanser


## Eksterne lenker
* 
* 
* 
* Birdlife Species Factsheet: ''Lonchura cucullata''. Hentet ut 2. september 2013.
Per Oleg Midtfjeld

**Per Oleg Midtfjeld** (født 1963) er en norsk travkusk som vant Elitloppet i 2005 med Steinlager. Med Steinlager vant han flere andre internasjonale storløp, deriblant Oslo Grand Prix, Copenhagen Cup og Forus Open. Den 12. mars 2005 rundet han 1000 seirer med hesten Stairway to heaven på Bjerke travbane. Han er travtrener på Momarken travbane med en stall som rommer 14 hester.

## Eksterne lenker
*  for Team Midtfjeld
* Per Oleg Midtfjeld på sport.rikstoto.no
* Steinlager på sport.rikstoto.no
* Per Oleg Midtfjeld  på www.momarken.no
* Ny topptraver til Per Oleg Midtfjeld på www.dagbladet.no Publisert 4. desember 2006.
Gilbert Taylor

**Gilbert Taylor** (født 12. april 1914 i Bushey Heath, England, død 23. august 2013 på Isle of Wight) var en britisk filmfotograf.

Etter seks år som offiser i Royal Air Force ble han kameramann i den britiske bombeflyet Avro Lancaster for å dokumewntere ødeleggelsene etter bombarderingene. I 1930- og 40-årene ble han kameraassistent i filmbransjen, og fra 1947 som selvstendig filmfotograf.

Taylor ble senere kjent for filmer som *[[Dr. Strangelove]]*, *[[A Hard Day's Night (film)|A Hard Day's Night]]* og *[[Star Wars Episode IV: Et nytt håp|Star Wars]]*.

Taylor døde 23. august 2013 i Newport, han var da 99 år.

## Referanser


## Eksterne lenker
*
Alise

**Alise** er et sjeldent nordisk kvinnenavn dannet av franske og engelske *[[Alice]]*.

*Alise* har norsk navnedag 3. september.

## Etymologi
*Alise* er dannet som en nordisk form av *[[Alice]]*, som er en fransk og engelsk nyere form av *Aliz*. Dette navnet kan være en gammelfransk kortform av *Adaleiz*, som igjen er en gammelhøytysk kortform av *Adalhaid*, dannet av *adal*, «edel», og *heit*, «type, art, utseende». *Aliz* kan også være en kortform av *Aliza*, som er den engelske skrivemåten av det hebraiske navnet עַלִיזָה, som betyr «gledesfylt».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Alise Post (f. 1991), amerikansk syklist
* Sandra Alise Lyngstad, norsk skiløper

## Referanser


## Eksterne lenker
Rødhetteamadin

**Rødhetteamadin** er en fugl i gruppen *[[Erythrura]]* i familien astrilder. Den er endemisk til Samoaøyene.

## Underarter
Det er beskrevet fire underarter av rødhetteamadin:
* *Erythrura cyaneovirens cyaneovirens* (Peale, 1848)
* *Erythrura cyaneovirens gaughrani* (duPont, 1972)
* *Erythrura cyaneovirens efatensis* (Mayr, 1931)
* *Erythrura cyaneovirens serena* (P. L. Sclater, 1881)

## Referanser


## Eksterne lenker
* 
* 
* 
* Birdlife Species Factsheet: ''Erythrura cyaneovirens''. Hentet ut 2. september 2013.
Finsbråten

**Finsbråten **er en norsk produsent av pølser, pålegg, posteier, pateer, spekemat og baconprodukter.

Selskapet har sin historie tilbake til 1951, da brødrene Osvald, Frank og Kåre Finsbråten startet produksjon av kjøttvarer hjemme i kjelleren på småbruket i Gullverket i Eidsvoll. Selskapet har i dag omkring 120 ansatte, og hovedkontoret er stadig plassert på Eidsvoll.

Familien Finsbråten solgte i 2014 selskapet til det norske konsernet Scandza, som også eier Synnøve Finden, Leiv Vidar og Sørlandschips. Søsterselskapet Krone Kjøttprodukter var også del av salget.

I mars 2018 ble det kjent at de nye eierne legger ned fabrikken på Eidsvoll. Noe av produksjonen blir flyttet til Leiv Vidar-fabrikken på Hønefoss.

## Referanser


## Eksterne lenker
* 
*
Omegle

**Omegle** var en gratis online chattetjeneste, som lot brukere kommunisere med sammen anonymt uten registrering. Tjenesten valgte tilfeldig ut brukerne som snakket sammen, hvor brukerne snakket anonymt som «You» (Deg) og «Stranger» (den fremmede). Omegle ble grunnlagt av 18-åringen Leif K-Brooks og ble lansert 24. mars 2009. Omegles logo var en omega (Ω) snudd diagonalt. Under en måned etter at tjenesten ble lansert, hadde siden mer enn  sidevisninger om dagen.

8. november 2023 ble Omegle stengt uten forvarsel. Grunnlegger Leif K-Brooks postet en uttalelse på forsiden av nettstedet hvor han skrev at kostnaden med å drive nettstedet «ble for stor på flere plan». Nettstedet har vært nevnt i over 50 ovegrepssaker i forskjellige land, deriblant Norge.

## Referanser




## Eksterne lenker
*
Igors Kazakevičs

**Igors Kazakevičs** (født 17. april 1980) er en latvisk friidrettsutøver som konkurrerer i kappgang. Han representerte landet sitt under Sommer-OL 2012 i London, der han ble nummer 45 på 50 kilometer kappgang. 

## Referanser


## Eksterne lenker
*
Black Mountain Rag

**«Black Mountain Rag»** er en tradisjonell feleinstrumental fra Tennessee-traktene.

Chet Atkins har spilt gitt ut to versjoner av instrumentalen på følgende album:

**Chet Atkins Gallopin Guitar* (1953)
**Pickin' My Way* (1970)

Doc og Merle Watson ga ut et album i 2006 med navnet *Black Mountain Rag*. Åpningsporet der er «Black Mountain Rag».

## «De hebraiske alper» med Øystein Sunde

Øystein Sunde ga ut en norsk coverversjon med tittelen «De hebraiske alper»
den 27. september 1976 på sitt musikkalbum *[[På sangens vinger]]*.

Opptaket inneholder kun Sundes akustiske gitar som er stemt i G-åpen-stemming.

## Sunde lærer «Black Mountain Rag» av Chet Atkins høsten 1971

Jim Reeves, Bobby Bare, Anita Kerr Singers og Chet Atkins spilte alle i Njårdhallen den 15. april 1964. Dette ble filmet og sendt 18. mai 1964 klokken 20:40 i et timeslangt fjernsynsprogram på NRK som het *500 Miles Away From Home*. Sunde så programmet og la merke til at Atkins brukte tommelplekter, og dermed kjøpte han seg et slikt for å utvikle sitt eget gitarspill.

Sunde dro til USA rundt 13./14. september 1971 Han hadde fått et brev fra plateselskapet RCA om å stikke innom kontoret deres i Nashville og treffe Chet Atkins. Etter en rundtur i USA, ble Nashville siste del av reiseturen. En nervøs Sunde hadde med seg sine to album *[[1001 fnatt]]* og *[[Det året det var så bratt (album)|Det året det var så bratt]]*, og han ble så invitert til lunsj av Atkins og andre, samt å bli med på å spille golf. Atkins var travelt opptatt i de dager siden det foregikk en musikkmesse i Nashville. Men dagen før Sunde skulle returnere til Norge, tok han en tur innom kontoret til Atkins helt på måfå for å si farvel. Da hadde Atkins tid til en prat, mens hans spilte bruddstykker av Sundes nevnte album på platespilleren. Atkins fant fram gitaren og spurte Sunde om han ønsket å lære en eller annen sang. Sunde hadde fra før prøvd seg på «Black Mountain Rag», men ikke fått den til. Atkins stemte om noen av strengene på gitaren slik at det ble G-åpen-stemming, og dette var ny lærdom for Sunde. Atkins lærte bort mange andre finurligheter også, mens Sunde fulgte veldig nøye med. Etter å ha tatt farvel, dro Sunde tilbake til hotellrommet og noterte ned alt han var i stand til å huske.

## Referanser
Ander Herrera

**Ander Herrera Agüera** (født 1989) er en spansk fotballspiller som spiller for Boca Juniors.

## Klubbkarriere
### Real Zaragoza
Herrera debuterte som profesjonell fotballspiller for Real Zaragoza i 2008–09-sesongen i Segunda División. Han fikk 19 kamper i sesongen som endte med opprykk til La Liga. Herrera scoret sitt første ligamål 6. desember denne sesongen i 4-1 tapet mot RCD Mallorca. Han fikk sin debut i La Lige 29. august 2009, under 1–0 seieren over CD Tenerife.

Sesongen etter var han en av lagets mest benyttede spillere, og scoret sitt første ligamål 6. desember denne sesongen i 4-1 tapet mot RCD Mallorca.

I 2010–11-sesongen fortsatte Herrera å spille fast hos Zaragoza, både under manager José Aurelio Gay og etterfølgeren Javier Aguirre.

### Athletic Bilbao
Den 7. februar 2011 signerte han en femårs-avtale med Athletic Bilbao etter en overgang verdt 7,5 millioner euro, som trådte i kraft 1. juli samme år. Herrera fikk sin debut for Athletic 18. august 2011, da han spilte hele kampen mot Trabzonspor i Europaligaen. Han spilte 54 offisielle kamper og scoret fire mål i sin første sesong, hvor klubben nådde finalen i både Copa del Rey og Europaligaen.

I august 2013 mottok Athletic Bilbao et bud på 24 millioner britiske pund fra Manchester United, som ble avvist.

### Manchester United
Den 26. juni 2014 annonserte Athletic Bilbao at de hadde akseptert et bud på rundt 29 millioner britiske pund fra Manchester United. Det ble senere kjent at budet hadde utløst en utkjøpsklausul i Herreras kontrakt. Manchester United annonserte samme dag at Herrera hadde signert en fireårs-kontrakt med klubben.

### PSG
Den 4. juli 2019 skrev han under for den franske klubben  til 30. juni 2024.

## Meritter
### Klubb
;Athletic Bilbao
* Europaligaen: Tapende finalist 2011–12
* Copa del Rey: Tapende finalist 2011–12

;Manchester United
* FA-cupen: (1) 2016
* Ligacupen: (1) 2017
* Europaligaen: (1) 2016/17
* FA Community Shield: (1) 2016

### Landslag
;Spania U21
* Europamesterskapet U21: 2011

## Referanser


## Eksterne lenker
*
This Town (Roger Miller)

**«This Town»** er en amerikansk sang i countrystil som ble skrevet av Roger Miller. Han spilte den inn 11. februar 1965 og ga den ut juni samme år på albumet *The 3rd Time Around*.

Hans tekst gir et dårlig inntrykk av en by som ikke blir navngitt. Byen skal visst nok være et utrolig kjedelig sted å befinne seg i.

## «Volda-vise» med Øystein Sunde

Øystein Sunde ga ut en norsk coverversjon med tittelen «Volda-vise» i 24. januar 1974 på Sundes musikkalbum *[[Ikke bare tyll]]*. Sunde skrev den norske teksten som har samme tema som originalteksten, med unntak at han navngir det norske tettstedet Volda. På omslaget skriver Sunde at Finn Kalvik hjalp til med det tredje verset. Kalvik lagde også et vers som ble sensurert vekk fra det ferdige produktet.

På denne innspillingen deltok:

*Øystein Sunde: vokal, akustisk gitar, elektrisk gitar
*Iver Kleive: piano
*Svein Haugen: bass
*Einar Hagerup: trommer
*Frode Thingnæs: blåserarrangement

Sunde fremførte «Volda-vise» i NRK programmet *Fra Tønsbergrevyen På Go'foten* (sendt 4. august 1973). Ellers lagde 
NRK en video til denne sangen i forbindelse med programmet *Bridge, bratsj, fille-bom-bom-bom* (sendt 22. september 1973). En alternativ tagning av sangen ble benyttet. Før sangen sa Sunde at stedsnavnet Volda ble brukt grunnet at det rimte på noe annet i teksten og at tilstandene som ble omtalt i teksten, også gjaldt like mye for andre steder i Norge.

## Referanser


## Eksterne lenker
*Roger Miller: «This Town». Fra Roger Millers offisielle Youtube kanal.